Året etter vant hun sitt første NM-gull på 400 meter hekk, over to sekunder foran Tine Teigene Dalen. Hun løp på 58,42, som var ny personlig rekord. I samme NM fikk hun også bronse på 100 meter hekk. Hun deltok også ved U23-VM i friidrett 2009 i Kaunas. På 100 meter hekk kom hun nest sist i sitt kvalifiseringsheat, med tiden 13,97, og nådde ikke semifinalen. Christina Vukicevic vant gull på denne distansen. På 400 meter hekk ble hun også slått ut i kvalifiseringsheatet, hun kom på fjerdeplass i sitt heat med tiden 59,57.